Rikunarita-ORG/Wikinium huggingface dataset:
# Laurence Rees

**Laurence Rees** (\* 1957) je britský novinár a tvorca historických programov pre BBC.

Je bývalým šéfredaktorom televízneho programu BBC Timewatch a súčasným programovým riaditeľom historických programov televízie BBC.

Za dokumentárne seriály s historickými témami získal množstvo ocenení, vrátane cien BAFTA, Grierson Award, International Documentary Award, British Press Guild Award a BANFF. V roku 2005 mu Sheffield University udelila čestný doktorát.

## Knihy

* 2001 - *Horror in the East*
* 2005 - *Auschwitz: The Nazis & the „Final Solution“*
* 2006 - *The Nazis: A Warning from History*
* 2007 - *Their Darkest Hour*

### V češtine

* 2005 - *Osvětim - Nacisté a „Konečné řešení“* (Universum, ISBN 80-242-1401-6)

## Televízia

* 1997 - *The Nazis - A Warning From History*
* 1999 - *War of the Century*
* 2000 - *Horror in the East*
* 2005 - *Auschwitz: The Nazis and the „Final Solution“*, dokumentárny seriál (*Osvienčim-Nacisti a konečné riešenie*)

## Externé odkazy

* Laurence Rees - oficiálna stránka Archivované 2013-01-14 na Archive.today
* Laurence Rees v Internet Movie Database (po anglicky)
# Vojny v Pacifiku

**Vojna v Pacifiku** môže byť:

* ozbrojený konflikt medzi Čile a vojskami Peru a Bolívie v rokoch 1879 až 1883, pozri vojna o Pacifik
* bojisko prvej svetovej vojny v Tichom oceáne a Ázii v rokoch 1914 – 1918, pozri Vojna v Pacifiku a Ázii (1. svetová vojna)
* bojisko druhej svetovej vojny v Tichom oceáne v rokoch 1937 – 1945, pozri Vojna v Pacifiku

Symbol rozcestia

*Toto je rozlišovacia stránka. Obsahuje odkazy na rozličné stránky, ktoré by mohli mať rovnaký názov.*

Ak ste sa sem dostali cez odkaz v článku, prosím, vráťte sa a opravte ho tak, aby odkazoval priamo na najvhodnejší význam.
# New Britain

|  |
| --- |
| New Britain |
| ostrov |
|  Ostrov New Britain pri pohľade z vesmíru, jún 2005  |
| Štát |  Papua-Nová Guinea |
| Ostrovná skupina | Bismarckovo súostrovie |
|  |
| Poloha | Tichý oceán |
|  - súradnice | ﻿ / ﻿ |
|  |
| Obyvateľstvo | 513 926 (*2011*) |
| Hustota | 14,07 obyv./km² |
|  |
|

 New Britain na mape Papui-Novej Guinei
 |
|

 Topografická mapa ostrova

 |
|  Interaktívna mapa
 |
|  |
| **Wikimedia Commons:**  New Britain |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**New Britain** (historický slovenský názov: *Nová Británia*; nem. staršie *Neupommern* - dosl. Nové Pomoransko) je najväčší ostrov v Bismarckovom súostroví, ktoré patrí Papue-Novej Guinei. Na západ od New Britain za Dampierovou úžinou leží Nová Guinea, na východe New Britain oddeľuje Kanál svätého Juraja od ostrova Nové Írsko. Smerom na juh sa rozprestiera Šalamúnovo more a na sever Bismarckovo more.

Najväčšími mestami na ostrove sú Rabaul/Kokopo a Kimbe.

Ostrov v tvare polmesiaca s rozlohou 35 145 km² je približne 600 km dlhý a 80 km široký. V roku 2011 žilo na ostrove 513 926 obyvateľov.

New Britain je administratívne rozdelená na dve provincie:

1. Východná New Britain s hlavným mestom Kokopo (predtým Rabaul)
2. Západná New Britain s hlavným mestom Kimbe

## Dejiny

Prvým Európanom, ktorý navštívil New Britain, bol William Dampier 27. februára 1700. Pomenoval ostrov latinským názvom *Nova Britannia*.

V novembri 1884 vyhlásilo Nemecko protektorát nad súostrovím Novej Británie. Nemecká koloniálna správa premenovala ostrovy New Britain a New Ireland na Neu-Pommern a Neu-Mecklenburg a celé súostrovie na Bismarckovo súostrovie.

V roku 1909 bola domorodá populácia odhadovaná na 190 000 a počet cudzincov predstavoval 773 (z toho 474 belochov).

Dňa 11. septembra 1914 sa New Britain stala miestom jednej z prvých bitiek prvej svetovej vojny, keď sa austrálske sily na ostrove vylodili a následne ho dobyli.

## Iné projekty

Commons* Commons ponúka multimediálne súbory na tému **New Britain**

## Externé odkazy

* Operácie proti nemeckým dŕžavám v Tichom oceáne v roku 1914 (po anglicky)
* Jazyky Novej Británie na stránkach ethnologue.com

## Zdroj

*Tento článok je čiastočný alebo úplný preklad článku Nová Británie na českej Wikipédii.*
# Znásilnenie

O iných významoch výrazu *Znásilnenie* pozri *Znásilnenie (rozlišovacia stránka)*.
Obraz od Konstantina Makovského
**Znásilnenie** je podľa súčasného slovenského trestného práva trestný čin proti ľudskej dôstojnosti. Spočíva v donútení ženy k súloži násilím, pod hrozbou násilia alebo s využitím jej bezbrannosti. Znásilnenie býva spojené so sexuálnou traumou obete.

V českom práve sa od roku 2001 nerozlišuje či je obeťou znásilnenia žena alebo muž.[chýba zdroj]

## Znásilnenie

V platnom trestnom zákone definuje znásilnenie v § 199 takto:

* (1) Kto násilím alebo hrozbou bezprostredného násilia donúti ženu k súloži alebo kto na taký čin zneužije jej bezbrannosť, potrestá sa odňatím slobody na päť rokov až desať rokov.
* (2) Odňatím slobody na sedem rokov až pätnásť rokov sa páchateľ potrestá, ak spácha čin uvedený v odseku 1:
	+ a) závažnejším spôsobom konania,
	+ b) na chránenej osobe,
	+ c) z osobitného motívu, alebo
	+ d) na žene vo výkone väzby alebo vo výkone trestu odňatia slobody.
* (3) Odňatím slobody na pätnásť rokov až dvadsať rokov sa páchateľ potrestá, ak spácha čin uvedený v odseku 1 a spôsobí ním ťažkú ujmu na zdraví.
* (4) Odňatím slobody na dvadsať rokov až dvadsaťpäť rokov sa páchateľ potrestá, ak spácha čin uvedený v odseku 1
	+ a) a spôsobí ním smrť, alebo
	+ b) za krízovej situácie.

### Sexuálne násilie

Ten istý zákon v § 200 definuje sexuálne násilie. Rozdiel je v odseku (1), kde obeťou nemusí byť len žena, a činom nemusí byť len súlož, ale aj orálny styk, análny styk alebo iná sexuálna činnosť.

* *(1) Kto násilím, hrozbou bezprostredného násilia alebo mentalne donúti iného k orálnemu styku, análnemu styku alebo k iným sexuálnym praktikám alebo kto na taký čin zneužije jeho bezbrannosť, potrestá sa odňatím slobody na päť rokov až desať rokov.*

## Znásilnenie podľa katechizmu katolíckej cirkvi

Znásilnením sa v katechizme, na rozdiel od súčasného slovenského trestného práva, nechápe iba vynútená súlož so ženou, ale rozumie sa ním násilné vniknutie do pohlavnej intimity nejakej osoby; potupenie spravodlivosti a lásky; hlboko porušuje právo každého človeka na úctu, na slobodu, na telesnú a mravnú neporušenosť.

Katechizmus katolíckej cirkvi k tomu pridáva, že znásilnenie pôsobí ťažkú škodu, ktorá môže obeť poznamenať na celý život. Je to vždy vnutorne zlý skutok. Ešte horší skutok je znásilnenie spáchané blízkymi príbuznými (incest) alebo vychovávateľmi na deťoch, ktoré im boli zverené.

## Referencie

## Iné projekty

Commons* Commons ponúka multimediálne súbory na tému **Znásilnenie**

## Externé odkazy

* FILIT – zdroj, z ktorého pôvodne čerpal tento článok.
# Bitka o Velikije Luki

| Bitka o Velikie Luki |
| --- |
| Súčasť bojov na východnom fronte počas druhej svetovej vojny |
|  Situácia na východnom fronte (červeným) ofenzívy Červenej armády zime 1942-1943 |
|

|  |  |
| --- | --- |
| Dátum | 19. november 1942 - 16. január 1943 |
| Miesto | Velikolukská oblasť, Sovietsky zväz |
| Výsledok | Víťazstvo Červenej armády |

 |
| Protivníci |
|  Sovietsky zväz |  Nacistické Nemecko |
| Velitelia |
| M. A. Purkajev (Kalininský front) K. N. Galickij (3. úderná armáda) L. A. Pärn (8. estónsky strelecký zbor) | Kurt von der Chevallerie |
| Sila |
| 86 700 mužov | 20 000 mužov |
| Straty |
| 31 674 mŕtvych alebo nezvestných 72 348 ranených | 17 000 mŕtvych alebo zranených 3 000 zajatých |
|  |
|

|  |  |
| --- | --- |
|  |  Historický portál |

 |

| Východný front |
| --- |
| Barbarossa – Pokračovacia vojna – Za polárnym kruhom – Leningrad – Rostov – Moskva – Sevastopoľ – Kerč-Feodosia - 2. Charkov – Voronež-Vorošilovgrad – Ržev-Viazma – Stalingrad – Kaukaz – Ržev-Syčovka – Velikije Luki – Ostrogošsk-Rossoš – Voronež-Kastornoje – 3. Charkov – Kursk – Smolensk – Donbas – Dneper – Pravobrežná Ukrajina – Leningrad-Novgorod – Krym – Bagration – Ľvov-Sandomierz – Jassy-Kišinev – Východné Karpaty – Pobaltie – Kurónsko – Laponsko – Rumunsko – Bulharsko – Debrecín – Kosovo – Belehrad – Budapešť – Visla-Odra – Západné Karpaty – Východné Prusko – Horné Sliezsko – Dolné Sliezsko – Viedeň – Berlín – Praha |

**Bitka o Velikije Luki** známa i ako **Velikolukská útočná operácia** bola ozbrojené stretnutie jednotiek sovietskeho Kalininského frontu a nemeckej 3. tankovej armády počas zimy 1942 – 1943. Bola sverným krídlom úderu sovietskych vojsk počas 2. Rževsko-syčevskej ofenzívy (operácia Mars). Jej cieľom bolo obsadiť historické mesto Velikije Luki. Bola príkladom zlyhania nemeckých snáh o znovunadviazanie kontaktu s obkľúčenými jednotkami.

Velikije Luki sú starobylé ruské pevnostné mesto. Sú dôležitým dopravným uzlom, o ktorý sa tvrdo bojovalo úž počas prvých bojov pred Moskvou v roku 1941. V priebehu roku 1942 bolo mesto ostreľované sovietskym delostrelectvom a rozhodujúci útok bol plánovaný na koniec roku.

19. novembra 1942 Sovieti začali po celom úseku východného frontu niekoľko významných ofenzív. Najznámejšou sa stala operácia Uran pri Stalingrade, menej známou bola operácia Mars v oblasti Rževa. Jej súčasťou bol i útok na Velikije Luki. Sovieti pre pripravovanú ofenzívu sústredili veľké sily, do 100 000 mužov a niekoľkonásobne prevyšovali nemeckých obrancom, ktorých bolo len okolo 20 000. Do konca novembra Nemci mesto pomerne úspešne bránili, ale v druhej polovici decembra prešli Sovieti do útoku s veľkým množstvom tankov, mesto obkľúčili a prenikli aj do jeho ulíc. V meste zostali dve ohniská nemeckého odporu, ktoré sa v priebehu prvej polovice januára 1943 podarilo zlikvidovať.

V bojoch zahynulo alebo bolo zajatých 72 348 sovietskych vojakov, ďalších 72 348 bolo ranených. Nemecké straty činili najmenej 17 000 mŕtvych a ranených a 3 000 zajatých.

## Referencie
# Exteritorialita

**Exteritorialita** je pojem z medzinárodného práva. Pojem pochádza z latinského *ex* („mimo“) a *territorium* („územie“) a používa sa pre osoby, veci alebo územia, nachádzajúce sa *mimo výsosť štátu*, v ktorom sa nachádzajú.

S exteritorialitou tesne súvisí pojem **imunita**. Pojem exteritoriálneho územia je naopak často nesprávne zamieňaný s pojmami **enkláva** alebo **exkláva** (kde ide priamo o cudzie výsostné územie).

## Exteritorialita osôb a vecí

Nachádzať sa mimo výsosť štátu v tomto prípade znamená, že dotyčné právne subjekty nepodliehajú miestnemu súdnemu stíhaniu a výkonu moci (čo však neznamená, že nepodliehajú miestnemu právnemu poriadku vôbec). Konkrétne to znamená, že príslušník štátu A, ktorý v štáte B spáchal trestný čin a zároveň v tomto štáte používa privilégium exteritoriality, nemôže tu byť uväznený, postavený pred súd a odsúdený.

Výsada exteritoriality je ako výnimka udeľovaná najmä veľvyslancom, vyslancom a vyššiemu diplomatickému personálu (a často aj ich rodinným príslušníkom), hlavám štátov (vrátane sprievodu) a vojenským jednotkám (vrátane lodí, lietadiel atď.), nachádzajúcim sa na cudzom území na pozvanie alebo v dôsledku medzištátnych zmlúv. Ďalej sem patria sudcovia Medzinárodného súdu, v zmluvne dohodnutých prípadoch aj účastníci medzinárodných konferencíí a organizacií (vrátane ich budov a úradníkov).

## Exteritoriálne územie

Exteritoriálne územie je zvláštnym prípadom exteritoriality. Týka sa analogicky predovšetkým pozemkov zastupiteľských úradov vrátane tu sa nachádzajúcich nehnuteľností, vecí a osôb. Exteritoriálne územie samotné však zostáva integrálne súčasťou štátneho územia hosťujúcej zeme. Ďalšie exteritoriálne územia môžu byť dohodnuté zmluvne.

### Príklady

* Vatikánske exteritoriálne územie v Castel Gandolfo
* pápežské baziliky a ďalšie budovy Svätej stolice v Ríme
* pozemky a budovy OSN v New Yorku, Ženeve a Viedni
* ambasády.

## Pozri aj

* Enkláva
* Exkláva
* Ríšska diaľnica Viedeň - Vroclav

## Zdroj

*Tento článok je čiastočný alebo úplný preklad článku Exteritorialita na českej Wikipédii.*
# Haruna (bojová loď)

|  |
| --- |
| Haruna |
|  榛名

---

 |
| Základná charakteristika |
| Štát | Japonsko  |
| Druh | bojová loď |
| Staviteľ | lodenice Kawasaki Kóbe |
| Začiatok výstavby | 16. marec 1912 |
| Dátum spustenia na vodu | 14. december 1913 |
| Dátum prevzatia námorníctvom | 19. apríl 1915 |
| Dátum potopenia (vyradenia) | 28. júl 1945, potopená lietadlami vo svojom kotvisku v Kure |
| Dĺžka | 222 m |
| Šírka | 31 m |
| Ponor | 9,7 m |
| Štandardný výtlak | 32 145 ton |
| Bojový výtlak | 36 023 ton |
| Posádka | 1 360 |
| Pancierovanie a výzbroj |
| Pancierovanie veliteľskej veže | 230 mm mm |
| Pancierovanie paluba | 38 - 70 mm mm |
| Hlavná výzbroj | 8 × 356 mm (14 palcové) |
| Pomocná výzbroj | 16 × 152 mm (6 palcové) |
| Protilietadlová výzbroj | 8 × 127 mm/40 typu 89 až 118 × 25 mm/60 typu 96 |
| Lietadlá | x 2 x Nakadžima E8N1 („Dave“), 1 x Kawaniši E7K1 ("Alf") |
| Pohon a pohyb |
| Pohon | parné turbíny, 4 hriadele  |
| Maximálna rýchlosť | 30 uzlov |
| Maximálny dosah | 10 000 námorných míľ (14 u.) |

**Haruna** (jap. : 榛名), pomenovaná podľa stále aktívnej sopky Haruna ležiacej vo východnom Honšú, bola bojovým krížnikom japonského námorníctva triedy *Kongó*, ktorý bol prestavaný a v roku 1931 preklasifikovaný na bojovú loď. Jej stavba bola zahájená v lodeniciach Kawasaki v Kóbe 16. marca 1912, na vodu bola spustená 14. decembra 1913 a do služby vstúpila 19. apríla 1915.

## Služba

Počas druhej svetovej vojny poskytovala *Haruna* v januári a februári 1942 krytie japonským inváznym silám v Holandskej Východnej Indii, zúčastnila sa nájazdov do Indického oceánu proti britskej Východnej flotile v apríli 1942, chránila inváznu flotilu počas bitky o Midway v júni 1942.

V noci 13. októbra 1942 *Haruna* spoločne so svojou sesterskou loďou *Kongó* ostreľovala Hendersonovo letisko na Guadalcanale. Vypálila 483 kusov 356mm granátov (Kongó ďalších 435 kusov), najprv trieštivých a nakoniec, keď trieštivé došli, tak aj priebojných, ktoré ale boli proti pozemným cieľom nevhodné a menej účinné. Celkom sa japonským lodiam podarilo na zemi zničiť viac než 40 amerických lietadiel.

25. októbra 1942 sa zúčastnila bitky pri Santa Cruz, námornej bitky pri Guadalcanale (len ako vzdialené krytie) v novembri 1942, bitky vo Filipínskom mori v júni 1944 a bitky pri Leyte v októbri 1944.

28. júla 1945 bola *Haruna* napadnutá lietadlami z amerických lietadlových lodí zväzu Task Force 38 a bombardérmi B-24 USAAF, práve keď kotvila v prístave v Kure v prefektúre Hirošima. Vo svojom kotvisku sa potopila aj s 65 členmi posádky a 20. novembra bola oficiálne vyškrtnutá z registrov námorníctva. V roku 1946 bol jej trup vyzdvihnutý a zošrotovaný.

* Letecký útok na *Harunu* zakotvenú v Kure 28. júla 1945
* Potopená *Haruna* 8. októbra 1945

## Iné projekty

Commons* Commons ponúka multimediálne súbory na tému **Haruna (bojová loď)**

## Zdroj

*Tento článok je čiastočný alebo úplný preklad článku Haruna (1913) na českej Wikipédii.*
# K Mojim národom!

*Mým národům!*, vyhlásenie vojny Srbsku v roku 1914
**K Mojim národom!** (*nem. An Meine Völker!, čes. Mým národům!, maď. Népeimhez!, slovin. Mojim narodom!, tal. Ai miei popoli!*) je manifest vydaný rakúskym cisárom Františkom Jozefom I. v Bad Ischl dňa 28. júla 1914. Týmto manifestom vyhlásilo Rakúsko-Uhorsko vojnu Srbsku na reakciu na atentát v Sarajeve, čím vypukla prvá svetová vojna. Všeobecná mobilizácia sa uskutočnila už o dva dni skôr.

## Vznik

Hlavný autorský podiel na vytvorení textu mal najskôr vtedajší úradník tlačového odboru ministerského prezídia vo Viedni Mořic Bloch, česko-nemecký novinár židovského pôvodu, neskôr zamestnaný v službách samostatného Československého štátu. Vyhlásenie malo mimoriadnu spoločenskú dôležitosť, pretože oznamovalo všetkým obyvateľom ríše vyhlásenie vojnového stavu, a teda aj povinnosť mužov narukovať, a zdôvodňovalo a obhajovalo vstup krajiny do konfliktu.

Následne bol uverejňovaný v novinách a masovo tlačený a vyvesovaný formou plagátov na verejných miestach.

## Referencie

## Iné projetky

Wikizdroje* Wikizdroje ponúkajú pôvodné diela od alebo o **K Mojim národom!** (česky)

Wikizdroje* Wikizdroje ponúkajú pôvodné diela od alebo o **K Mojim národom!** (nemecky)

Wikizdroje* Wikizdroje ponúkajú pôvodné diela od alebo o **K Mojim národom!** (maďarsky)

## Pozri aj

* Príčiny prvej svetovej vojny

## Zdroj

|  |  |
| --- | --- |
|  | Historický portál |

*Tento článok je čiastočný alebo úplný preklad článku Mým národům! na českej Wikipédii.*
# Neuillyská zmluva

Teritoriálne zmeny Bulharska po schválení Neuillyskej zmluvy.
**Neuillyská zmluva** bola diplomatickým dokumentom, ktorý bol zverejnený dňa 27. novembra roku 1919 a to po rokovaniach v meste Neuilly medzi štátnymi predstaviteľmi Dohody na jednej strane a Bulharského cárstva na strane druhej.

Podľa jej podmienok bolo Bulharské cárstvo povinné odovzdať dohodovým vojenským spojencom územie Trácie, pričom práve z tohto regiónu malo jediný možný prístup k vodám Egejského mora. Dohodoví spojenci následne odovzdali Tráciu pre Grécke kráľovstvo. Týmto diplomaticko-geografickým aktom bolo Bulharsko odtrhnuté od pobrežia Egejského mora.

Oblasť Južnej Dobruže sa napokon dostala do područia Rumunského kráľovstva. Dve časti Macedónska bolo podstúpené Kráľovstvu Srbov, Chorvátov a Slovincov.

Zároveň došlo k tomu, že sa vydali nariadenia pre zaplatenie vojnových reparácii. V dôsledku tohto aktu bolo Bulharské cárstvo povinné odovzdať celé loďstvo pre vojenských víťazov Dohody. Okrem iného bolo taktiež povinné uhradiť kontribúcie v hodnote 2,5 miliárd zlatých frankov. Ozbrojené sily Bulharského cárstva boli povinné znížiť silu armády na 20 000 vojakov.

Z hospodárskeho hľadiska muselo Bulharské cárstvo v lehote päť rokov dodávať Kráľovstvu Srbov, Chorvátov a Slovincov až 5 000 ton uhlia.

## Referencie

## Literatúra

* GILBERT, Martin. (2005). *Dějiny dvacátého století: 1900 - 1933*. Praha: Nakladatelství Lidové noviny, s.r.o. ISBN 80-7106-401-7.
* SEMEN, Aleksandrovič Gonionskij et al*.* (1967). *Dějiny diplomacie III.* 2. preprac. vyd. Praha: Nakladatelství Svoboda.

## Pozri aj

* Versaillská sústava

## Iné projekty

Commons* Commons ponúka multimediálne súbory na tému **Neuillyská zmluva**

## Zdroj

*Tento článok je čiastočný alebo úplný preklad článku Treaty of Neuilly-sur-Seine na anglickej Wikipédii.*
# Prvá kríza v Taiwanskej úžine

**Prvá kríza v Taiwanskej úžine** (TZ : 九三炮戰; ZZ : 九三炮战; pchin-jin: *jiǔ sán pào zhán*; slovneská transkripcia: *ťiu-san pchao-čan*) bol ozbrojený konflikt, ktorý sa odohral medzi 3. septembrom 1954 a 1. májom 1955 medzi Čínskou ľudovou republikou (ČĽR) a Čínskou republikou na Taiwane o strategicky položené ostrovy v Taiwanskej úžine.

V roku 1949, keď komunisti pod vedením Mao Ce-tunga upevnili svoje postavenie na pevninskej Číne, boli Čankajšek a Kuomintangská armáda nútení stiahnuť sa na ostrov Taiwan, Peskadorské ostrovy a na odľahlé ostrovy Ťin-men a Ma-cu. Avšak spory o nadvládu nad celou Čínou medzi Komunistickou stranou Číny a nacionalistickým Kuomintangom nadalej pretrvávali.

## Konflikt

Na začiatku roku 1950 prezident Harry Truman uviedol, že Spojené štáty zostanú neutrálne vo veciach týkajúcich sa Taiwanskej úžiny. Avšak vypuknutie Kórejskej vojny v polovici roku 1950 zkomplikovalo záležitosti. Udržiavanie mieru v Taiwanskom prielive sa stalo prioritou Spojených štátov, pretože okupácia Taiwanu ČĽR by predstavovala hrozbu pre bezpečnosť amerických síl bojujúcich v Kórei. Truman následne poslal Siedmu flotilu do úžiny v márnom pokuse zabrániť konfliktu medzi oboma stranami.

Krátko po nástupe do funkcie v januári 1953 prezident Dwight Eisenhower v reakcii na koniec kórejskej vojny zrušil námornú blokádu USA na Taiwane. S odstránením americkej vojenskej prítomnosti v Taiwanskej úžine Čankajšek zintenzívnil svoje úsilie o opätovné získanie kontroly nad Čínou. Počas augusta 1954 povolil presun vojsk na nacionalistické ostrovy Ťin-men (Quemoy) a Ma-cu. Odstránenie blokády a následné zvýšené aktivity nacionalistov sa javili Maovi ako príležitosť „oslobodiť Taiwan“ a 3. septembra 1954 začala Čínska ľudová oslobodenecká armáda (ČLOA) bombardovať okupované pobrežné ostrovy.

Koncom roku 1954 a začiatkom roku 1955 sa situácia v úžine zhoršila, čo prinútilo vládu USA k rokovaniu. V januári 1955 americký kongres schválil „Formozskú rezolúciu“ a vláda USA potom oznámila svoje odhodlanie brániť Taiwan proti komunistickému útoku, ale nešpecifikovala územie zahrnuté v jeho obrannom obvode. Výmenou za súkromný sľub obhajovať Ťin-men a Ma-cu Čankajšek súhlasil so stiahnutím svojich jednotiek z ostrovov Ta-čchen. Pod hrozbou americkej sily a prostredníctvom dvojstranných rokovaní s Čínou ČĽR ustúpila a ukončila tak ostreľovanie ostrovov Ta-čchen, ktoré získala pod svoju kontrolu, ako aj ostrovov Ťin-men a Ma-cu.

## Referencie

## Pozri aj

* Druhá kríza v Taiwanskej úžine

## Zdroj

*Tento článok je čiastočný alebo úplný preklad článku První krize v Tchajwanské úžině na českej Wikipédii.*
# Mušketa

Mušketieri strieľajúci z muškiet – historická rekonštrukcia bitky z doby tridsaťročnej vojny
**Mušketa** je strelná zbraň zvyčajne bez vývrtu hlavne, nabíjaná spredu. Mušketa bola ťažšia zbraň než arkebuza. Pravdepodobne sa vyvinula v Taliansku zo strelnej zbrane nazývanej *moschette* alebo *moschettone*, ktorá bola používaná na valoch opevnení, ale bola príliš ťažká na to, aby ju vojak mohol niesť a používať na bojovom poli. Na začiatku 16. storočia začali Španieli používať strelnú zbraň nazvanú mušketa, ktorá bola dostatočne ľahká i pre bojisko, ak sa pred streľbou oprela do vidlice tzv. furkety. Podľa anglických štandardov zo začiatku 17. storočia mala mať kaliber 12 guliek na libru olova.

## Iné projekty

Commons* Commons ponúka multimediálne súbory na tému **Mušketa**

## Zdroj

*Tento článok je čiastočný alebo úplný preklad článku Muškta na českej Wikipédii.*
# Hlaveň

Hlaveň zbrane
**Hlaveň** je časť zbrane, cez ktorú preletia projektily.

Hlaveň môžeme rozdeliť na tri druhy:

* *drážkovaná* (drážky sú na presnejšiu streľbu)
* *hladká* (je bez drážok, s ktorými je streľba nepresnejšia)
* ‘’polygonálna”

*Drážky* slúžia na to, aby cez ňu práve prechádzajúci projektil začal rotovať a toto rotovanie zabezpečí väčšiu presnosť, avšak na úkor doprednej kinetickej energie. Rotácia využíva gyroskopický efekt.

## Iné projekty

Commons* Commons ponúka multimediálne súbory na tému **Hlaveň**